钦定古今图书集成/明伦汇编/宫闱典/第051卷 > 《前调》〈和王昭仪〉前人
## 钦定古今图书集成/明伦汇编/宫闱典/第051卷 > 《前调》〈和王昭仪〉前人

燕子楼中，又捱过、几番秋色。相思处、青年如梦，乘鸾
仙阙。肌玉暗消衣带缓，泪珠斜透花钿侧。最无端、蕉
影上窗纱，青灯歇。曲池合，高台灭。人间事，何堪说。
向南阳阡上，满襟清血。世态便如翻覆雨，妾身元是
分明月。笑乐昌、一段好风流，菱花缺。